Dengang i marts endte dysten 1-1, hvilket også blev udfaldet, da klubberne senest mødte hinanden 1. oktober. - Der venter igen en tæt og interessant kamp mellem to hold, der inden sidste weekend var inde i et godt forløb, konstaterer AaB's cheftræner Kent Nielsen, som fortsætter: - Silkeborg er et meget boldsikkert mandskab, hvorfor vi i sagens natur skal forsøge at gøre det svært for dem. Ligeledes skal vi offensivt have den samme bevægelighed og true på samme vis i dybden som i vores seneste udekamp mod FC Midtjylland. Kent Nielsen har udtaget følgende 19 navne til kampen: 1 Nicolai Larsen, 2 Patrick Kristensen, 3 Kjetil Wæhler, 4 Lasse Nielsen, 5 Kenneth Emil Petersen, 7 Anders Due, 8 Rasmus Würtz, 9 Thomas Augustinussen, 11 Nicklas Helenius, 14 Mathias Wichmann, 17 Chris Rolfe, 20 Henrik Dalsgaard, 21 Nicholas Gotfredsen, 22 Carsten Christensen, 23 Nicolaj Thomsen, 26 Jakob Ahlmann, 29 Rolf Toft, 30 Kayke og 33 Kasper Kusk. AaB må se bort fra en sygdomsramt Jeppe Curth (billedet) og de skadede Lucas Andersen og Kasper Bøgelund.

Opsummering:
AaB slutter 2011 med et opgør mod Silkeborg I.F., som også var årets første modstander.